Diari Oficial de la Generalitat Valenciana


Sumari del DOGV 8393, del 28-09-2018 (2018/8693)

RESOLUCIÓ de 14 de setembre de 2018, de la Direcció General de Política Educativa, per la qual es concedeixen els Premis Extraordinaris de Batxillerat, convocats per la Resolució de 22 de maig de 2018, de la Conselleria d'Educació, Investigació, Cultura i Esport.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8393

Data del DOGV
:   28-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8693


Data del document
:   14-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 14 de setembre de 2018, de la Direcció General de Política Educativa, per la qual es concedeixen els Premis Extraordinaris de Batxillerat, convocats per la Resolució de 22 de maig de 2018, de la Conselleria d'Educació, Investigació, Cultura i Esport.  
  
 [2018/8693]  
La Resolució de 22 de maig de 2018, de la Conselleria d'Educació, Investigació, Cultura i Esport, ha convocat per a la Comunitat Valenciana els Premis Extraordinaris de Batxillerat, corresponents al curs 2017-2018.  
Realitzades les corresponents proves, vista la proposta formulada pel tribunal qualificador a què es referix l'apartat dècim de la Resolució de 22 de maig de 2018, de la Conselleria d'Educació, Investigació, Cultura i Esport, i en virtut de les atribucions que li concedeix la mateixa resolució en el seu apartat dotzé, punt 1, resol:  
  
Primer  
Concedir els Premis Extraordinaris de Batxillerat, corresponents al curs 2017-2018, als estudiants que es ressenyen en l'annex I de la present resolució.  
  
Segon  
Als estudiants premiats els serà anotada aquesta distinció en el seu expedient acadèmic pel secretari o secretària de l'institut d'Educació Secundària en el qual van realitzar la inscripció.  
  
Tercer  
D'acord amb el que preveu la Llei 20/2017, de 28 de desembre, de la Generalitat, de taxes, els estudiants que han obtingut el Premi Extraordinari de Batxillerat no estan obligats al pagament de les taxes de matrícula en el primer curs dels estudis superiors en una universitat pública.  
  
Quart  
Els estudiants que han obtingut Premi Extraordinari de Batxillerat poden optar, prèvia inscripció, al Premi Nacional de Batxillerat.  
  
  
Cinqué  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport, en el termini d'un mes a comptar des de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 14 de setembre de 2018.- El director general de Política Educativa: Jaume Fullana Mestre.